LIETUVOS RESPUBLIKOS VIDAUS REIKALŲ MINISTERIJA

Biudžetinė įstaiga, Šventaragio g. 2, LT-01510 Vilnius, tel.: (8 5) 271 7154 / 271 7178, faks. (8 5) 271 8551, el. p. bendrasisd@vrm.lt Duomenys kaupiami ir saugomi Juridinių asmenų registre, kodas 188601464

Lietuvos Respublikos Vyriausybei	Nr.

DĖL LIETUVOS RESPUBLIKOS VYRIAUSYBĖS 1994 M. RUGPJŪČIO 11 D. NUTARIMO NR. 728 „DĖL LIETUVOS RESPUBLIKOS VYRIAUSYBĖS DARBO REGLAMENTO PATVIRTINIMO“ PAKEITIMO PROJEKTO TEIKIMO

Lietuvos Respublikos vidaus reikalų ministerija pakartotinai teikia Lietuvos Respublikos Vyriausybės nutarimo „Dėl Lietuvos Respublikos Vyriausybės 1994 m. rugpjūčio 11 d. nutarimo Nr. 728 „Dėl Lietuvos Respublikos Vyriausybės darbo reglamento patvirtinimo“ pakeitimo“ projektą (toliau – Projektas). Projektas patikslintas pagal Vyriausybės kanceliarijos Teisės grupės 2021 m. lapkričio 22 d. išvadoje Nr. NV-2952 ir Viešojo valdymo grupės 2021 m. lapkričio 23 d. pažymoje Nr. NV-2963 pateiktas pastabas ir pasiūlymus. Patikslintas Projektas suderintas darbo tvarka su Lietuvos Respublikos Vyriausybės kanceliarijos Teisės ir Viešojo valdymo grupių, Lietuvos Respublikos aplinkos ministerijos, Lietuvos Respublikos krašto apsaugos ministerijos, Lietuvos Respublikos kultūros ministerijos ir Lietuvos Respublikos teisingumo ministerijos, Vyriausybės atstovo įstaigos atstovais, jie Projektui pritarė.

Pažymime, kad dalies ankstesniu projekto variantu (TAIS Nr. 21-25817(4) teiktų nuostatų atsisakyta, nes Aplinkos ir Kultūros ministerijos nepritarė pasiūlymui nustatyti detalesnį Vyriausybei neteikiamų norminių teisės aktų projektų derinimo su suinteresuotomis institucijomis ir visuomene reguliavimą. Abejonių dėl šių nuostatų išsakė ir Vyriausybės kanceliarija. Atsižvelgiant į tai, 2022 m. vasario 1 d. buvo organizuotas tarpinstitucinis pasitarimas su Vyriausybės kanceliarijos, Aplinkos, Kultūros, Teisingumo ir Vidaus reikalų ministerijų atstovais. Pasitarime pabrėžta norminių teisės aktų projektų derinimo su suinteresuotomis institucijomis ir visuomene, rengiant ministrų įsakymų ir kitų Vyriausybei pavaldžių institucijų sprendimų projektus, reglamentavimo svarba, tačiau pripažinta, kad dėl šių nuostatų kyla daug diskusijų. Atkreipiame dėmesį, kad tokių nuostatų buvimas Projekte gali stabdyti itin svarbaus – Konstitucijoje įtvirtinto klausimo dėl tiesioginio valdymo savivaldybės teritorijoje įvedimo tvarkos svarstymą, todėl Teisingumo ministerijai, inicijavusiai detalesnio Vyriausybei neteikiamų norminių teisės aktų projektų derinimo su suinteresuotomis institucijomis ir visuomene reguliavimo nuostatų atsiradimą Projekte, pasiūlyta apsvarstyti galimybę suderinti šį klausimą su visomis suinteresuotomis institucijomis ir pasiūlymą dėl teisinio reguliavimo tobulinimo teikti Vyriausybei.

Taip pat informuojame, kad į Vyriausybės kanceliarijos Teisės grupės 2021 m. lapkričio 22 d. išvados Nr. NV-2952 1 punkte pateiktą pastabą dėl Pavyzdinio ministerijų darbo reglamento, patvirtinto Lietuvos Respublikos Vyriausybės 2003 m. rugpjūčio 12 d. nutarimu Nr. 1002 „Dėl Pavyzdinio ministerijų darbo reglamento patvirtinimo“, atsižvelgsime, minėto nutarimo nuostatos bus peržiūrėtos ir įvertintas jų aktualumas.

Projektą parengė Vidaus reikalų ministerijos Viešojo administravimo ir vietos savivaldos politikos grupės (patarėja, atliekanti grupės vadovo funkcijas, Alma Bulkevičienė, tel. (8 5) 271 7105) patarėja Aurelija Tranylienė (tel. (8 5) 271 8306) ir vyriausioji specialistė Stanislava Justyna Stankevič (tel. (8 5) 271 8661).

PRIDEDAMA:

1. Projektas, 2 lapai.

2. Projekto lyginamasis variantas, 2 lapai.

Vidaus reikalų ministrė	Agnė Bilotaitė

Aurelija Tranylienė, tel. (8 5) 271 8306, el. p. aurelija.tranyliene@vrm.lt

Stanislava Justyna Stankevič, tel. (8 5) 271 8661, el. p. justyna.stankevic@vrm.lt